Diari Oficial de la Generalitat Valenciana


Sumari del DOGV 966, del 21-12-1988 (1988/812711)

ORDRE de 31 d'octubre de 1988, de la Conselleria de Cultura, Educació i Ciència, per la qual es convoquen beques per a esportistes d'èlite de la Comunitat Valenciana.
----------------------------------------------------------------------------------------------------------------------------------------------------------------------

### Dades del document

Número de DOGV
:   966

Data del DOGV
:   21-12-1988

Secció del DOGV
:   AUTORITATS I PERSONAL

Número del document
:   1988/812711


Data del document
:   31-10-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 31 d'octubre de 1988, de la Conselleria de Cultura, Educació i Ciència, per la qual es convoquen beques per a esportistes d'élite de la Comunitat Valenciana.  
Per aconseguir el desenvolupament i perfeccionament de l? Esport d'Élite de la Comunitat Valenciana, la qual cosa constitueix un dels objetius de la política esportiva de la Generalitat Valenciana, la Conselleria de Cultura, Educació i Ciència ha concedit en els anys anteriors una sèrie de beques i ajudes per als esportistes d'aquest nivell.  
Essent necesari continuar la promoció d'aquesta àrea esportiva la qual permetrà i afavorirà el perfeccionament en el rendiment dels esportistes d'alta competició, la Conselleria de Cultura, Educació i Ciència, en coordinació amb les Excel·lentíssimes Diputacions Provincials d'Alacant, Castelló i València ha establert aquest règim d'ajudes les quals s'ajusten als criteris de concurrència, publicitat i objectivitat per tal de concedir-les.  
Per tot això i segons el que disposa l'art. 28 de la Llei 1/88, de 29 de febrer, de Pressupost de la Generalitat Valenciana per a l?exercici de 1988, i l?Ordre de 21 de desembre de 1987 de la Conselleria de Cultura, Educació i Ciència, per la qual s'aprova el Pla d'actuacions Coordinades amb les Diputacions Provincials de la Comunitat Valenciana en matèria de Cultura, i Educació per a l?exercici de 1988.  
ORDENE:  
Article 1  
La Conselleria de Cultura, Educació i Ciència, en col·laboració amb les Diputacions Provincials, a proposta de la Direcció General d'Esports i dins els límits pressupostaris aprovats a tal efecte concedirà beques d'ajuda als esportistes d'élite de la Comunitat Valenciana.  
Article 2  
Les beques seran satisfetes amb càrrec al capítol IV de la Secció 09, Servei 10 i línia 401/000/88 del Pressupost de la Generalitat Valenciana per a 1988 i aquelles que consignen les respectives Diputacions en els seus pressuposts.  
Article 3  
Les beques objecte d'aquesta convocatòria tindran com a finalitat recolzar la pràctica esportiva i facilitar la millora del rendiment dels esportistes d'élite de la Comunitat Valenciana, tant amb la finalitat de la participació d'aquests en es deveniments esportius, com per al perfeccionament tècnic per aconseguir un major desenvolupament de la seua especialitat esportiva.  
Article 4  
La dotació d'aquestes beques serà de fins a 3000.000 ptes., com a màxim i comprendrà la temporada esportiva 1988/89.  
Article 5  
Podran sol·licitar aquestes beques els esportistes d'élite amb condició de valencians, segons el que disposa l'Estatut d'Autonomia de la Comunitat Valenciana i es troben vinculats a Entitats Esportives radicades en aquesta, estant en actiu i en possessió de Llicència federativa de la modalitat corresponent d'una Federació esportiva valenciana.  
A tal efecte tindran la consideració d'esportistes d'élite:  
1) Els esportistes que formen part de les diferents seleccions nacionals o autonòmiques de qualsevol esport i en les diferents categories d'aquest.  
2) Els esportistes que detenten cap record nacional o autonòmic.  
3) Qualssevol altres esportistes els quals a proposta de la Federació respectiva i en funció de la seua trajectòria esportiva puguen considerar-se com a tals, tenint en compte la incidència de la modalitat esportiva en el conjunt de la Comunitat Valenciana.  
Article 6  
La Conselleria de Cultura, Educació i Ciència es reserva la concessió de les beques als esportistes de nivell internacional i nacional, i en casos determinats autonòmics, en coordinació amb les Diputacions les quals atendran les sol·licituds de la resta dels nivells i esportistes destacats en l?àmbit provincial i/o promeses.  
Article 7  
Destinació de les beques:  
- Millora tècnica o física de l?esportista.  
- Despeses de participació en esdeveniments esportius, els quals no siguen finançats totalment per cap institució pública o privada.  
- Compra de material tècnic per a la competició.  
Article 8  
Les sol·licituds de beca es realitzaran a través d'instància dirigida al Conseller de Cultura, Educació i Ciència o a l?Excm. Sr. President de la Diputació que pertoque, segons, el que prevén l'article 6 d'aquesta Ordre.  
Aquesta instància, el model de la qual figura com a annex d'aquesta Ordre, haurà d'anar acompanyada dels documents següents:  
a) Historial esportiu del sol·licitant visat pel Club i la Federació a la qual pertanyen.  
b) Declaració de totes les subvencions, ajudes o beques que haja rebut o reba d'altres institucions públiques o privades, per a aquesta finalitat, o si es té sol·licitada.  
e) fotocòpies de la llicència federativa en vigor i del DNI del sol·licitant o persona qui hi ha el represente.  
d) Memòria explicativa de la destinació que es pretén donar a l'ajuda, en el cas de concessió.  
Si la sol·licitud no reuneix els requisits exigits o hi manca cap document complementari, es requerirà perquè en el termini de 10 dies repare els defectes observats, advertint-lo que en cas contrari, s'arxivarà sense més tràmit.  
Article 9  
El termini de presentació de sol·licituds serà de vint dies comptadors des de l?entrada en vigor d'aquesta Ordre.  
Les sol·licituds podran presentarse en els Serveis Territorials de Cultura, Educació i Ciència o en les Diputacions d'Alacant, Castelló o València. En el Registre General de la Conselleria de Cultura, Educació i Ciència Av. Campanar, 32 València, i per qualsevol des procediments establerts en l'article 66 de la Llei de Procediment Administratiu.  
Article 10  
1) Es crea una Comissió d'avaluació per a l?estudi i valoració de les instàncies presentades.  
2) La Comissió d'avaluació serà composta pels membres següents:  
President: Il-lm.Sr. Director General d'Esports o persona en qui delegue.  
- Vice-presidents: els Diputats de l'àrea de Cultura i Esports de les Diputacions Provincials d'Alacant, Castelló i València o persones en qui deleguen.  
Secretari: un funcionari del Servei de Federacions i Associacions Esportives.  
Vocals: Sres. Directors Territorials de Cultura i Educació d'Alacant, Castelló i València, o funcionaris en qui deleguen.  
En acabar el termini de presentació de sol·licituds, la Direcció General d'Esports convocarà a la Comissió d'avaluació per tal de procedir a l?estudi i valoració de les sol·licituds.  
4) La Comissió tindrà en compte tots els mèrits justificats pels esportistes sol·licitants i referits a la temporada 1987/88, elevant les propostes al Conseller de Cultura, Educació i Ciència o als respectius Sres. Presidents de les Diputacions Provincials, segons el que preveu l'article 6 ja esmentat, els quals les resoldran procedint a l'abonament de les beques en la manera establerta a través de transferència bancària.  
Article 11  
Quan la beca es concedesca a un esportista menor de 18 anys, l?import d'aquesta es farà efectiu al qui acredite la representacio legal del menor, el qual serà responsable de l'adequada destinació de la beca.  
Article 12  
Els esportistes els quals resulten beneficiaris de les beques romandran obligats a tornar l?import d'aquesta si per qualsevol circumstància la despesa no es produeix o si hi ha cap modificació substancial en les finalitats que preveuen aquesta Ordre i també quan es perceba qualsevol altra subvenció, ajuda o beca la qual cobresca totalment l?import de les despeses.  
Article 13  
La Conselleria de Cultura, Educació i Ciència, es reserva el dret de realitzar un seguiment de les activitats subvencionades amb aquestes beques, podent exigir una explicació detallada de les despeses produïdes inclòs amb prova documental fins un any després d'acabar les activitats, també podrà suspendre qualsevol beca concedida quan al seu judici hi haja per part de l?esportista beneficiari incompliment de les obligaciones contretes.  
DISPOSICIONS FINALS  
Primera  
Per tal de possibilitar l'adequat desenvolupament i execució del diposa aquesta Ordre, es faculta el Director General d'Esports per dictar les Resolucions que calga per a l'aplicació d'aquesta.  
Segona  
Aquesta Ordre entrarà en vigor el dia que es publique en el Diari Oficial de la Generalitat Valenciana.  
València, 31 d'octubre de 1988.  
Veure imatge